মিনি এয়ারপোর্ট নির্মাণ করা হলে ছোট ছোট বিমানে দেশের যেকোনো প্রান্ত থেকে পর্যটকরা সরাসরি চরকুকরিমুকরিতে আসতে পারবে। সেখান থেকে তারুয়া চরে যাওয়া আরো সহজ হবে। পর্যটনশিল্পের এই সম্ভাবনায় চরফ্যাশন সদরে যুক্ত হয়েছে ২২৫ ফুট উচ্চতার ‘জ্যাকব টাওয়ার’। প্রায় ২০ কোটি টাকা ব্যয়ে প্রায় এক একর জায়গাজুড়ে নির্মাণ করা হয়েছে এই টাওয়ার। টাওয়ারের স্বপ্নদ্রষ্টা পরিবেশ ও বন উপমন্ত্রী আবদুল্লাহ আল ইসলাম জ্যাকব। বাণিজ্যমন্ত্রী তোফায়েল আহমেদ গত বছরের ১৮ মে নির্মাণাধীন টাওয়ার পরিদর্শন করে মুগ্ধ হয়ে এর নামকরণ করেন ‘জ্যাকব টাওয়ার’। টাওয়ার নির্মাণ প্রকল্পটি বাস্তবায়ন করেছে চরফ্যাশন পৌরসভা।